Premierul și liderul PSD, Marcel Ciolacu, a făcut dezvăluiri incendiare legate de negocierile pentru funcțiile cheie care ar urma să fie ocupate de reprezentanți ai României la Bruxelles.
"Este o înțelegere între Partidul Popular European și Partidul Social European. Forțele democratice trebuie să se unească pentru a nu permite extremiștilor să poată avea putere. Eu înainte să plec la Roma am vorbit cu Nicolae Ciucă să avem o abordare comună legat de poziționarea României în structurile europene.
Este pentru prima oară când cele mai mari două partide din România au ajuns la un numitor comun în ceea ce privește poziția României în Europa.
Am negociat poziția României și cum vrem să ne găsim în UE, trebuie să fim prezenți la nivel de vicepreședinte al Comisiei și la nivel de vicepreședinte al PE.
Ce am insistat eu foarte mult este comisarul pentru zona Economic și Comisarul pentru Vecinătăți. Va fi un portofoliu foarte important", a declara Marcel Ciolacu la Sinteza Zilei.